TALLINNA LINNA NOORTEVOLIKOGU

ISTUNGI PROTOKOLL

Tallinn 10. detsember 2012

Istung algas kell 18.00 ja lõppes kell 19.30

Osalesid: Enelin Paas, Marlen Ulrika Elisabet Kakkori, Aune Maria Marjapuu, Dmitri Moskovtsev, Canny Tamberg, Kea Kruuse, lja Samoilov, Maris Sild, Renate Gross, Anna Tisler, Dmitri Davõdov, Andres Ingerman , Karine Oganesjan.

Koosoleku juhataja: Vladimir Svet

Protokollija: Dmitri Moskovtsev

Istungi päevakorra projekt:

1. Noortevolikogu struktuur
2. Noorteõiguste edendaja valimine
3. Noortevolikogu tegevuskava koostamine
4. Noortevolikogu nännid
5. Muud ettetulevad küsimused

Päevakorraprojekt kinnitati ühehäälselt.

1. **Noortevolikogu struktuur**

Vladimir Svet tutvustas juhatuse poolt välja pakutud noortevolikogu võimalikku struktuuri:

Struktuuri peamiseks koostisosaks on 2 komisjoni: haridus- ja sotsiaalkomisjon. Hariduse all mõtleme kooliharidust, mitteformaalset haridust, huviharidust, eriharidus, osaliselt noorsootööd; sotsiaalvaldkonda kuuluksid siis alko-,narko-, tubakaprobleemid, heaolu, toetused, tööpuudus, erivajadustega noored. Komisjonide õlgadele langeks vastutus poliitika kujundamise eest, nendes toimuks peamine töö. Just antud põhjusel oleksid komisjonide esimehed valitavad noortevolikogu koosseisu poolt. Iga liige võib kuuluda ühte komisjoni, kuid võib osaleda mõlema kohtumistel.  
  
Komisjonide pädevusest väljapoole jäävate probleemidega tegeleksid kas üksikisikud või töörühmad. Hetkel on olemas ettepanekud kahe töörühma loomiseks: keskkonna töörühm ja lõimumise töörühm. Lisaks sellele viivad oma tööd lõpuni töörühmad I koosseisust - gräfiti ja noortekeskused. Liige võib kuuluda mitmesse töörühma, olles samal ajal ka komisjoni liige.  
  
Huvirühmadega kontakteerumiseks ja sisendi vahendamiseks oleksid valitud ka huvirühmade kontaktisikud. Neid valiksid huvirühmade esindajat enda vahel, pannes valitavatele inimestele kohustuse vahetada infot katusorganisatsioonidega ja meie valijatega.  
  
Juhatuse peale jääks noortevolikogu töö tehniline ja halduslik korraldamine, arendustegevused, avalikud suhted ja üldine juhtimine. Teatud korralduslikud küsimused delegeeritakse vajadusel ka liikmetele.

Ilja Samoilov: Kuidas huvirühmad valivad esindajad?

Vladimir: Seitse inimest saavad kokku ja omavahel arutavad ning otsustavad

Vladimir: Komisjonide esimehed hakkavad koos käima juhatuse liikmetega. Juhatus teeb otsuseid koos komisjonide esimeestega. See on selleks, et poliitilised ja organisatsioonide huvid langeksid kokku. Komisjoni esimehed peavad olema olulisuse poolest nagu juhatuse liikmed, kes valitakse terve koosseisu poolt. See annab nendele mandaadi. Kui keegi pole vastu, siis võib komisjonide esimehi valida juba sel istungil. Palun andke märku, kes on vastu.

2 liiget on vastu valida sel istungil komisjoni esimehi.

**OTSUSTATI:** Komisjonide esimeeste valimised toimuvad 19. detsembri volikogu istungil.

Ettepanek: Kinnitada juhatuse poolt pakutud noortevolikogu struktuur 2012/2013 aasta koosseisuks.

**OTSUSTATI:** Juhatuse poolt pakutud noortevolikogu struktuur on ühehäälselt kinnitatud ja rakendub 2012/2013 aasta koosseisus.

Vladimir Svet palub tutvustada töörühmasid.

Karine Oganesjan tutvustab keskkonna töörühma . Toimus üks koosolek, kus osalesid noortevolikogu liikmed ja külalised. Töörühmal on olemas teemad arutamiseks nagu noorsootöö loodussese, korteriühistu teema, parkide teema, keskkonnahariduse arendamine, puudeistutamine, haljastus koolides. Kolm teemat paigas, korteriühistu, koolikampaania ja parkide teema.

Ilja Samoilov: Millised pargid on vaja korda teha?

Karine Oganesjan: Kopli ja Lasnamäe park.

Ettepanek: Luua keskkonna töörühma.

Poolt 12, vastu 0, erapooletu 1

**OTSUSTATI:** Noortevolikogu keskkonna töörühm on loodud. Selle eestvedajaks on Karine Oganesjan

Marlen Ulrika Elisabet Kakkori tutvustab lõimumise töörühma.

Ilja Samoilov: Vene koolid saadavad õpilastevahetustesse neid, kes oskavad kõige paremini keelt.

Dmitri Moskovtsev: Kas koolidevahelised programmid töötavad?

Marlen Ulrika Elisabet Kakkori: Mõnedes linnaosades tuli välja, et see ei tööta piisavalt hästi.

Andres Ingerman: Selle töörühma töö tulemuseks võiks olla ettepanekud Lõimumiskavva 2020

Vladimir Svet: Võib anda ka sisendit Tallinna kodurahu programmi.

Ettepanek: Luua lõimumise töörühm.

Poolt 12, vastu, erapooletu 1

**OTSUSTATI:** Noortevolikogus on loodud lõimumise töörühm, mille eestvadajaks on Marlen Ulrika Elisabet Kakkori.

Renate Gross tutvustab graffiti töörühma hetkeseisu.

Dmitri Moskovtsev tutvustab noortekeskuste töörühma hetkeseisu.

1. **Noorteõiguste edendaja valimised**

Esitatud kaks kandidaati: Liina Hirv ja Karmen Koit

Kea Kruuse tutvustab kandidaate noortevolikogu liikmetele ning toimub salajane hääletamine.

**OTSUSTATI:** Noorte õiguste edendaja tiiter antakse Karmen Koitile

1. **Tegevuskava koostamine**

Vladimir Svet tutvustab tegevuskava koostamise protsessi.

Kolm tegevuskava arutelu ja üks keskkonnateemaline. 12. detsembril saadetakse kõikide tegevuskava arutelude protokollid laiali. 13. Detsember on plaanitud neljas kohtumine. 17. Detsember toimub kell 18.00 ka täiendav tegevuskava kohtumine. 19.12 algusega kell 18.00 toimub Särgava residentsis noortevolikogu istung ja saunaõhtu, kus on planeeritud tegevuskava kinnitamine. Tegevuskavas püstitatakse struktuurüksuste jaoks eesmärke ning teemad jagatakse nende vahel. Komisjonid arendavad välja teemad ja iga struktuuriüksus koostab oma tegevuskava.

Enelin Paas teeb ettepanku lisada raamatukogude teema: et raamatukogud töötaksid ka pühapäevaiti. Teema võetakse arutellu.

Dmitri Moskovtsev: Kuidas otsustatakse kes mis komisjoni kuulub?

Vladimir Svet: Inimesed ise valivad endale komisjoni, kuhu soovivad kuuluda. Valimine toimub järgmisel istungil.

**OTSUSTATI:** Plaan on võetud teadmiseks

1. **Noortevolikogu nännid**

Juhatus pakkus välja kolm tüüpi meeneid, mis võiksid olla noortevolikogul:

* Odav ja üritustel jaotatav (pastakas)
* Kingitus, et saaks kinkida inimestele, kellega teeb noortevolikogu koostööd
* Kolmas oleks noortevolikogu liikmete jaoks

**OTSUSTATI:** Ettepanek ühehäälselt kinnitatud ning juhatus valmistab järgmiseks istungiks ettepanekuid meenete osas.

1. **Muud ettetulevad küsimused**

Dmitri Moskovtsev: Millal planeeritakse noortevolikogu väljasõit?

Vladimir Svet: Kui saame eelarve siis väljasõit võiks olla 19.-20. jaanuar . Tehakse doodle ning otsustatakse väljasõidu kuupäeva.

Marlen Ulrika Elisabet Kakkori: Millal räägime koostööpartneritest?

Vladimir Svet: Järgmisel istungil

Vladimir Svet: Tegusad Eesti Noored (TEN) poolt tuli ettepanek korraldada Tallinnas 3-4 päevane linnavolikogu simulatsioon. Noortevolikogu poolt oleks tehniline korraldus ja TEN poolt sisuline korraldus. Üritus 60-70 noorele. Läbirääkimisi jätkatakse.

Vladimir Svet Dmitri Moskovtsev

Tallinna linna noortevolikogu Protokollija

Esimees